सुझाए गए तरीके कुछ कम उपयोगी या नॉन-रेकमेंडेड तरीके
आवाज़ गँवाने का सबसे सरल तरीका है कि वॉइस बॉक्स का तब तक इस्तेमाल किया जाए जब तक कि उसके बाद उसका इस्तेमाल न हो सके। बातें करने, चिल्लाने, गाने जैसी वोकल (Vocal) गतिविधियों में लैरिंक्स को स्मूथली (smoothly) वाइब्रेट (vibrate) करने की ज़रूरत होती है- बहुत अधिक इस्तेमाल के कारण, ये कॉर्ड्स (cords) सूज सकती हैं, जिनसे आपके द्वारा ये सब गतिविधियां करने में बाधा पड़ सकती है। आप जिस जगह पर भी हों, उसके अनुसार, जितनी ऊंची आवाज़ में बोल सकते हों उतनी ऊंची आवाज़ में लगातार बोलकर देखिये। ज़िद कर के वही करते रहने से, आपकी आवाज़ में थकान शुरू हो जाएगी। अगर आप देर तक ज़ोर-ज़ोर से बोलने के अवसरों की खोज में हैं, तब किसी सार्वजनिक भाषण देने की क्लास में भर्ती हो कर या किसी भीड़-भाड़ वाले बार या क्लब में बातें करके देखिये। गाने से वोकल कॉर्ड्स पर गंभीर दबाव पड़ सकता है – ऊंची आवाज़ में, या बहुत ही नीचे या ऊंचे रजिस्टर (register) पर गाने से तो और भी अधिक। ये ख़तरे तब और भी बढ़ जाते हैं, जब आप प्रशिक्षित या अनुभवी गायक नहीं होते हैं। इसलिए, आवाज़ गँवाने का एक अचूक तरीका तो यह है कि ऐसे वोकल रजिस्टर पर ऊंची आवाज़ में गाइए, जो कि आपके लिए कठिन हो।  ज़ाहिर है, कि आप यह ध्यान तो देंगे ही कि गाने से पहले आप कोई वॉर्म-अप (warm-up) अभ्यास नहीं ही करें। अगर आपको ज़ोर से गाने में शर्म आती हो, तब कार में दरवाज़े बंद करके और शीशे चढ़ा कर गाने की कोशिश करिए। अन्य मोटरिस्ट (motorist) समझेंगे कि आप रेडियो के साथ गा रहे हैं। हालांकि यह असामान्य नहीं है कि जिन लोगों को सर्दी लगी हो और वे इतना खाँसें कि उनकी आवाज़ ग़ायब हो जाये, मगर खाँसने के लिए यह ज़रूरी नहीं है कि आपको सर्दी लगी ही हो। किसी भी तरह की लगातार खांसी धीरे-धीरे आपके लैरिंक्स में जलन पैदा करेगी और वही सूजन ला देगी जिससे आपकी आवाज़ चली जाएगी। सबसे अधिक प्रभाव के लिए इस आर्टिकल में दिये गए अन्य तरीकों को भी खांसी के साथ शामिल कर लीजिये। जैसा कि चिल्लाने और गाने से होता है, उसी प्रकार से बहुत खाँसने से थोड़े समय के बाद आपके गले में स्थाई दर्द और नुकसान हो सकता है। जैसा कि पहले कहा गया है, गला सूखने से उसमें जल्दी ही थकान हो सकती है। आवाज़ जल्दी से गँवा देने के लिए, पूरे दिन अपने मुंह को खुला रख कर अपने गले और मुंह को सूखने दीजिये। यह तरकीब और भी प्रभावी तब हो जाएगी जब आप किसी शुष्क मौसम वाले इलाके में रहते होंगे। अगर आप सोच रहे हों कि "ढीले-जबड़े" वाले व्यक्ति के रूप में आप कैसे दिखेंगे, तब मुंह बंद रख कर सोने की जगह मुंह खुला रख कर सोने का प्रयास करिए, ताकि कोई आपको देख नहीं पाये। अगर कोई अपनी आवाज़ गँवाने की कोशिश कर रहा है, तब गले को अच्छी तरह से ल्यूब्रिकेटेड (lubricated) रखने से बुरी कोई चीज़ नहीं हो सकती। दरअसल, पेशेवर बोलने या गाने वाले, अपने वोकल कॉर्ड्स की रक्षा करने के लिए पानी का एक ग्लास अपने साथ रखते हैं। अगर आप अपनी आवाज़ गँवाने की कोशिश कर रहे हों, तब उसका उल्टा करिए! बात करने, चिल्लाने या गाने के बाद पानी के एक घूंट से अपनी थकी हुई वोकल कॉर्ड्स को आराम मत दीजिये।  इस नियम के बारे में थोड़ी समझ से काम लीजिये – नमी के किसी भी स्त्रोत से इतनी भी दूरी मत बनाए रखिए कि आप डिहाइड्रेटेड (dehydrated) हो जाएँ। अगर आप पानी के किसी ऐसे विकल्प की खोज में हैं जो कि आपके गले को कुछ और थका दे, तब किसी ऐसी ड्रिंक को लेने की कोशिश करिए जिसकी प्रकृति एसिडिक (acidic) हो या जिसमें दूध से बनी कोई चीज़ हो (अधिक जानकारी के लिए नीचे देखिये)। विशेष प्रकार के फ़ूड्स और ड्रिंक, ख़ास तौर पर ऐसे फ़ूड्स जो बहुत एसिडिक होते हैं (नीबू, सिरका आदि) और कुछ दूध से बने पदार्थ अधिकांश लोगों के गले में बलग़म बनाते हैं। हालांकि बलग़म अपने आप आपकी वोकल कॉर्ड में कोई जलन नहीं पैदा करता, मगर उससे खांसी आती है, जो कि ऐसा कर सकती है। इसलिए अगर आप अपनी आवाज़ गँवाने का प्रयास कर रहे हैं, तब इस लेख में दिये गए अन्य तरीकों के साथ ऐसे फ़ूड्स लेने का प्रयास करिए। कुछ लोगों का मानना है कि बहुत ठंडी ड्रिंक्स का भी वही प्रभाव हो सकता है जो दूध से बने सामानों तथा एसिडिक फ़ूड्स और ड्रिंक्स का होता है। अपने गले पर इसके प्रभाव की जांच करने के लिए एक ग्लास बर्फ़ीला ठंडा पानी पीने की कोशिश करके देखिये – अगर आपको लगता है कि ठंडी ड्रिंक के बाद आपको बहुत बलग़म पैदा हो जाता है, तब शायद खांसी लाने के लिए आप इस तरीके को अपनाना चाहेंगे। आप अपनी वोकल कॉर्ड्स पर जितना दबाव डालेंग, उतनी जल्दी वे थक जाएंगी। चीख़ने और चिल्लाने से आपकी वोकल कॉर्ड्स पर, साधारण बातें करने की तुलना में, कहीं अधिक दबाव पड़ता है और इससे बहुत कम समय में ही गला बैठ सकता है या आवाज़ खो सकती है। सबसे अधिक प्रभाव के लिए जितनी ज़ोर से संभव हो, चिल्लाइए। हालांकि, यह ध्यान रखीय, इस तरह चिल्लाना तकलीफ़देह हो सकता है और इससे स्थाई नुकसान भी हो सकता है। अगर आपको यह चिंता हो कि आपके चिल्लाने से दूसरों को परेशानी होगी, तब ऐसे कार्यक्रमों में जाइए जहां लोगों को चिल्लाने के लिए प्रेरित किया जा है, जैसे किसी खेल के मैदान में या किसी रॉक कंसर्ट (rock concert) में। अक्सर, लोग जब अपनी आवाज़ गँवाते हैं, तब उसका कारण हाल फिलहाल में हुआ ज़ुकाम होता है।  अगर आप अपनी आवाज़ गँवाने के मामले में गंभीर हैं, तब आपको स्वयं को ऐसी परिस्थिति में डालना चाहिए जहां आपको ज़ुकाम लग सके। जैसे कि, आप ऐसे दोस्तों के साथ समय बिता सकते हैं जिनको ज़ुकाम हुआ हो और आप जितनी नींद लेते हैं, उससे कम सोइए। वैसे यह तो ज़ाहिर है, कि अगर आप जान बूझ कर आवश्यक नींद से कम सोएँगे, तब उसके अनेक दुष्प्रभाव भी हो सकते हैं, जिनमें बुखार, चक्कर आना, बदन में दर्द, और आम तौर पर तबीयत खराब होना शामिल हैं, इसलिए, तब तक ज़ुकाम के वायरस से बचे रहिए, जब तक कि आप सचमुच में अपनी आवाज़ गँवाने के बारे में गंभीर न हों! यह कहने की बात तो नहीं है, मगर तब भी बात पूरी तरह स्पष्ट करने के लिए यह कह दिया जाये, अपने लिए गंभीर बीमारियों का निमंत्रण देना कभी भी अच्छी बात नहीं होती है। ज़रा मामूली समझदारी से काम लीजिये। माना जाता है कि कुछ परिस्थितियों में अलर्जीज़ के कारण गला बैठ जाता है और उसमें जलन होती है। अगर आपको पहले भी अलर्जीज़ होती रही हैं और उनकी वजह से आपका आपके गले में ख़राश होती रही है, तब शायद अपनी आवाज़ गँवाने के लिए अलर्जीज़ का जोखिम उठाना चाहेंगे। जैसे की, अगर आपको पॉलेन (pollen) के कारण मौसमी अलर्जीज़ होती हों, तब शायद ऊपर दिये गए तरीकों के अलावा, आप पार्क की सैर करते हुये कुछ फूलों को सूंघना चाहेंगे! अगर आपको गंभीर अलर्जी हो, तब सिर्फ अपनी आवाज़ गँवाने के लिए, अलर्जिक प्रतिक्रिया का जोखिम मत ही उठाये। गंभीर अलर्जी आक्रमण प्राणघातक हो सकते हैं।. समय के साथ, शरीर, गले की अधिकांश जलन का इलाज अपने आप कर देता है। अगर आप अपनी आवाज़ गंवाना चाहते हैं, तब ऐसा मत होने दीजिये! आप अपने लैरिंक्स को जितने कम आराम का अवसर देंगे, उतनी जल्दी आप अपनी आवाज़ गँवा देंगे। थकान की परवाह मत करिए! हालांकि, यह ध्यान रखिए कि ऐसा करके आप अपनी आवाज़ को जोखिम में डाल रहे हैं। आवाज़ को थकाना (विशेषकर बार-बार ऐसा करना और वह भी लंबे समय तक) आपकी आवाज़ को स्थाई नुकसान पहुंचा सकता है। जैसे कि, वोकल थकान के कारण अनेक ऐसे गायक जो कभी बहुत जाने-माने थे, पाते हैं कि उनकी क्षमताएँ कम हो गई हैं।
खूब बातें करिए: गाइए: खाँसिए: अपना मुंह खुला रखिए: पानी मत पीजिए: एसिडिक फ़ूड (food) और/या दूध का बना सामान लीजिये: बहुत ठंडा पानी पीजिए: चीख़ना: ज़ुकाम पकड़ लीजिये: अपनी अलर्जीज़ (allergies) को बढ़ावा दीजिये: अपनी आवाज़ को आराम का अवसर मत दीजिये:
https://www.wikihow.com/Lose-Your-Voice https://www.wikihow.com/Lose-Your-Voice
Recommended Methods 
Not Recommended Methods